નવી દિલ્હી : ફિલ્મ નિર્માતા કરણ જોહરે પોતાની ફિલ્મ એ દિલ હે મુશ્કિલમાં પાકિસ્તાની કલાકાર ફવાદ ખાનનો સમાવેશ કરવાનાં મુદ્દે મંગળવારે વીડિયો નિવેદન બહાર પાડીને કહ્યું કે ભવિષ્યમાં તેઓ ક્યારે પણ પાકિસ્તાની કલાકારની સાથે કામ નહી કરે. કરણે 1.46 મિનિટનો વીડિયો બહાર પાડીને કહ્યું કે કેટલાક લોકો મારા પર એન્ટિ નેશનલ વ્યક્તિનો થપ્પો લગાવી રહ્યા છે. થોડા સમયથી મારી ચુપકીદી અંગે પણ લોકો સવાલ ઉઠાવી રહ્યા હતા. પરંતુ મારા માટે દેશ સૌથી પહેલા છે. પછી બીજુ બધુ જ છે. હું કહેવા માંગીશ કે મારી ફિલ્મો દ્વારા હું દેશભક્તિ ફેલાવવા માંગુ છુ. હું મારી ફિલ્મો દ્વારા મહોબ્બતનો સંદેશ આપીને દેશભક્તિ કરવા માંગુ છું.